25.03.20

 TESTOVANIE PACIENTOV PRI SKONČENÍ KARANTÉNY

(a dif.dg. oligosymptomatických a subakútnych pacientov)

návrh ZVLD SR

**Každé infekčné ochorenie prebieha v 3 fázach (inkubačná doba, klinická fáza, fáza rekonvalescencie).**

V úvodnej fáze (na konci inkubačnej doby, a na začiatku klinickej fázy), kedy ja pacient najviac infekčný voči svojmu okoliu, na záchyt aktívnych nosičov ochorenia, je určite najvhodnejšou metódou testovania genetický test dôkazu vírusu metódou PCR (to je nespochybniteľné). V danej fáze je testovanie protilátok rýchlotestami nevhodné a nepriekazné (totiž pacient ešte nemá vytvorené protilátky: takže výsledok testu by bol falošne negatívny).

Je potrebné brať do úvahy, že ochorenie prebieha často s minimálnou symptomatológiou, dokonca až asymptomaticky, u veľkého množstva pacientov a to najmä u mladých. V druhej fáze ochorenia je prítomnosť protilátok u týchto pacientov už nespochybniteľná. Týchto pacientov často evidujeme v našich ambulanciách ako prekonávajúcich virózu neznámeho pôvodu, pritom v súčasnej epidemiologickej situácii sa nedá u nich vylúčiť aj prekonanie ochorenia COVID 19 .

V danej fáze ochorenia, pokiaľ trvá kinická fáza už niekoľko dní, často už viac ako týždeň, a nie je preukázateľný dôvod vleklého priebehu virózy resp. jej symptómov, by bol veľmi vhodný na primárny záchyt práve rýchlotest protilátok proti vírusu SARS-CoV-2. V prípade ev. pozitívneho výsledku by sa dalo sekundárne dodiagnostikovať metódou PCR vylučovanie vírusu a asymptomatické šírenie .

**Rovnako protilátkové testy by sa dali použiť na stanovenie negativity prekonania COVID19 u plne asymptomatických pacientov ktorý dokončili 14 dňovú karanténu len kôli cestovateľskej anamnéze, a boli počas celého priebehu karantény asympotmatickí.**

Prosíme o zváženie možnosti indikovania vyšetrenia rýchlotestami testujúcimi prítomnosť protilátok proti vírusu SARS-CoV-2 u VLD v indikovaných prípadoch **- prosím nevyhadzujme ich (ako odoznelo v médiách). Režim a organizáciu testovania je potrebné v MO HO VL MZSR v kooperácii s kompetentnými verejnými autoritami.**

**ZVLD SR o.z.**
Kuzmányho 3, 058 01 Poprad

Tel.: +421 944 000 825

[www.zvld.sk](http://www.zvld.sk)  **IČO: 50469070**

[www.facebook.com/zvldsr](http://www.facebook.com/zvldsr)